**সল পার্লমাটার** (জন্ম: ২২শে সেপ্টেম্বর, ১৯৫৯) একজন মার্কিন জ্যোতিঃপদার্থবিজ্ঞানী। তিনি অধ্যাপনা করেন মার্কিন যুক্তরাষ্ট্রের ইউনিভার্সিটি অব ক্যালিফোর্নিয়া, বার্কলে-তে, পাশাপাশি একই বিশ্ববিদ্যালয়ের অধীনে পরিচালিত লরেন্স বার্কলি ন্যাশনাল ল্যাবরেটরিতে কাজ করেন। তিনি অ্যামেরিকান অ্যাকাডেমি অফ আর্টস অ্যান্ড সায়েন্সেস এর সদস্য এবং ২০০৩ সালে অ্যামেরিকান অ্যাসোসিয়েশন ফর দি অ্যাডভান্সমেন্ট অফ সায়েন্স এর ফেলো নিযুক্ত হয়েছিলেন। এছাড়া তিনি ন্যাশনাল অ্যাকাডেমি অফ সায়েন্সেস-এরও সদস্য। পার্লমাটার মহাবিশ্বের ত্বরিত সম্প্রসারণের পর্যবেক্ষণমূলক প্রমাণ খুঁজে পাওয়ার কারণে ২০১১ সালে ব্রায়ন পি. শেমিডিট এবং অ্যাডাম জি. রেইস এর সাথে যৌথভাবে পদার্থবিজ্ঞানে নোবেল পুরস্কার লাভ করেন। একই কারণে ২০০৬ সালে তিনি শ প্রাইজ ইন অ্যাস্ট্রোনমি-ও পেয়েছিলেন।

জীবনী
-----

সল পার্লমাটারের দরিদ্র পিতামহ-মাতামহরা সপরিবারে যুক্তরাষ্ট্রে এসেছিলেন পূর্ব ইউরোপ থেকে। তবে দরিদ্র হলেও তারা বুদ্ধিবৃত্তিতে ছিলেন স্বকীয়, যুক্তরাষ্ট্র এসেছিলেন এই ভেবে যে যুক্তি ও ব্যক্তি স্বাধীনতা তাদের ভবিষ্যৎ প্রজন্মকে সুন্দর জীবন উপহার দেবে। তাদের আশাহত হতে হয়নি, পিতামহের ছেলে অর্থাৎ সলের বাবা রাসায়নিক প্রকৌশলের অধ্যাপক এবং মাতামহের মেয়ে তথা সলের মা সমাজকর্মী হিসেবে সুনাম কুড়োন। প্রতি সপ্তাহান্তে তাদের বাড়িতে বুদ্ধিবৃত্তিক আড্ডা জমতো, বাবা-মার সব বন্ধু বান্ধবরা আলোচনা করতো মূলত রাজনীতি, চলচ্চিত্র, সাহিত্য আর শিল্প নিয়ে। এই পরিবেশে বড় হওয়ার কারণে বেশ ছোটবেলা থেকেই সল পার্লমাটার সঙ্গীত, সাহিত্য, গণিত, বিজ্ঞান, স্থাপত্য ও মনোবিজ্ঞানের সাথে পরিচিত হয়ে উঠেন।

শিক্ষাজীবন শুরুর পর সিদ্ধান্ত নেন মহাবিশ্বের রহস্য উন্মোচনের জন্য কাজ করবেন। পদার্থবিজ্ঞানে স্নাতক করেন হার্ভার্ড ইউনিভার্সিটি থেকে। ১৯৮১ সালে ইউনিভার্সিটি অফ ক্যালিফোর্নিয়া, বার্কলিতে অধিস্নাতক ছাত্র হিসেবে ভর্তি হওয়ার পরই তিনি পর্যবেক্ষণমূলক উপাত্ত নিয়ে কাজ করা হয় এমন একটি গবেষণা প্রকল্পের সন্ধানে ছিলেন। শুধু তত্ত্ব নয় বরং পর্যবেক্ষণের মাধ্যমে দার্শনিক প্রশ্নের উত্তর বের করাটা তার কাছে রোমাঞ্চকর মনে হয়েছিল। এ সময়ই অধ্যাপক রিচার্ড মুলারের নেতৃত্বে পরিচালিত একটি গবেষণা দলের খোঁজ পান যারা মহাকর্ষের মৌলিক পরিমাপ থেকে শুরু করে, বায়ুমণ্ডলের কার্বন চক্র এবং এমনকি সাইক্লোট্রন নিয়েও কাজ করতো।

পিএইচডি-র সময় তিনি একটি রোবটিক-অতিনবতারা প্রকল্পে কাজ করেছেন। এটি বেছে নেয়ার কারণ ছিল এর মাধ্যমে সরাসরি হাবল ধ্রুবক নির্ণয় করা যেতো। তিনি এমন কিছু সফটওয়ার ও হার্ডওয়ার নির্মাণ করেন যার মাধ্যমে জ্যোতির্বৈজ্ঞানিক ছবিতে স্বয়ংক্রিয়ভাবেই অতিনবতারা সনাক্ত করা সম্ভব। ১৯৮৬ সালে যখন পিএইচডি শেষ করেন, তখন তার পদ্ধতিটি খুব ভালভাবেই কাজ করছিল। এজন্য তাকে পোস্টডক হিসেবে থেকে যাওয়ার অনুরোধ করা হয় এবং তিনি তাতে সম্মত হন।

এ সময় কিছু প্রমাণ পাওয়া যাচ্ছিল যে টাইপ-ওয়ান নামে যে নতুন ধরনের অতিনবতারা পাওয়া যাচ্ছে তাদেরকে আদর্শ দূরত্ব মাপাঙ্ক হিসেবে ব্যবহার করা যায়। এর আগে দুরবিনগুলো টাইপ-টু অতিনবতারা পর্যবেক্ষণেই বেশি সময় ব্যয় করতো। নতুন আবিষ্কারে উদ্বুদ্ধ হয়ে পার্লমাটার সহকর্মী কার্ল পেনিপ্যাকার এর সাথে মিলে একটি নতুন প্রকল্প হাতে নেয়ার চিন্তা করতে থাকেন। সেই ১৯৩০-এর দশক থেকেই ধারণা করা হয়ে আসছিল যে অতিনবতারা পর্যবেক্ষণের মাধ্যমে এক সময় মহাবিশ্বের মন্দনের প্রমাণ পাওয়া যাবে। টাইপ-ওয়ান অতিনবতারা পর্যবেক্ষণের মাধ্যমে এই কাজটি আরও ভালভাবে করা সম্ভব। উপরন্তু তখন সিসিডি এবং অত্যাধুনিক চিত্র বিশ্লেষণ পদ্ধতি পর্যবেক্ষণমূলক জ্যোতির্বিজ্ঞানে বিপ্লবের সূচনা ঘটাতে যাচ্ছিল।

### অতিনবতারা গবেষণা প্রকল্প

১৯৮৭ সালে কার্ল ও পার্লমাটার একটি নতুন প্রকল্প প্রস্তাব করেন। তাদের উদ্দেশ্য ছিল ৪ মিটার ব্যাসের দুরবিনের সাথে সিসিডি যোগ করে একটি ওয়াইড-ফিল্ড ক্যামেরা তৈরি করা যার মাধ্যমে প্রতি রাতে ১০,০০০ ছায়াপথ পর্যবেক্ষণ করা যাবে। এর আগে একটি ছবিতে মাত্র একটি ছায়াপথই পর্যবেক্ষণ করা যেতো। কয়েক বছরে তারা অনেক দূরের বেশ কিছু অতিনবতারা আবিষ্কার করে ফেলেন যাদের মাধ্যমে মন্দন রাশি পরিমাপের চেষ্টা করা সম্ভব। অনেক দূরের বলতে ০.৩ এর বেশি লোহিত সরণ বোঝানো হচ্ছে এখানে। ১৯৮৮ সালে বার্কলির নতুন সেন্টার ফর পার্টিকেল অ্যাস্ট্রোফিজিক্স এর অংশ হিসেবে শুরু হয় প্রকল্পটির কাজ। অবশ্য খারাপ আবহাওয়ার কারণে ১৯৯২ সাল পর্যন্ত খুব বেশি অগ্রগতি ঘটেনি। এই বছরই পার্লমাটার অতিনবতারা গবেষণা প্রকল্পের প্রধান হিসেবে নিযুক্ত হন এবং কম সময়ের মধ্যেই ০.৪৫ লোহিত সরণের একটি টাইপ-ওয়ান অতিনবতারা আবিষ্কৃত হয়। এর অবস্থান ছিল পূর্বের সবচেয়ে দূরবর্তী অতিনবতারারও দ্বিগুণ দূরে।

অবশ্য দুটি বড় ধরনের সমস্যার মুখোমুখি হতে হয় তাদেরকে। প্রথমত, কাছের ও দূরের অতিনবতারাগুলোকে আলাদা আলাদা ফিল্টার দিয়ে পরিমাপ করা হতো বলে তাদের উজ্জ্বলতার একটি সাধারণ পরিমাপ আন্দাজ করা ছিল কষ্টকর। দ্বিতীয়ত, দুরবিন তাক করলেই অতিনবতারা বিস্ফোরণ পর্যবেক্ষণ করা যাবে তার নিশ্চয়তা কতটুকু তা বোঝা যাচ্ছিল না। আর নিশ্চয়তা না থাকলে দুরবিন কোন দিকে তাক করে অপেক্ষায়ই থাকতে হবে যা অনেক ব্যয়বহুল ও কষ্টকর। ১৯৯৪ সালের মধ্যে এই সমস্যাগুলোর সমাধান করা সম্ভব হয়। কোন দিনে উচ্চ লোহিত সরণের কি পরিমাণ অতিনবতারা বিস্ফোরণ পর্যবেক্ষণ করা সম্ভব তার বেশ ভাল ভবিষ্যদ্বাণী করতে সক্ষম হন তারা। এই নিশ্চয়তাই হাবল মহাকাশ দুরবিন-কে কাজে লাগানোর সুযোগ তৈরি করে দেয়। হাবল দিয়ে ১ লোহিত সরণের অতিনবতারার উজ্জ্বলতা ও বর্ণালি সূক্ষ্ণভাবে পরিমাপ করতে পারলে বিভিন্ন বিশ্বতাত্ত্বিক মডেলের মধ্যে পার্থক্য করা যাবে বলে মত প্রকাশ করেন পার্লমাটার ও এরিয়েল গুবার।

১৯৯০ থেকে ১৯৯৩ সালের মধ্যে অনেক গবেষক মিলে অতিনবতারা নিরূপণের প্রক্রিয়াটিকে আরও সূক্ষ্ণ করে তোলেন। ওদিকে অস্ট্রেলিয়ার ব্রায়ান শ্মিটের নেতৃত্বে আরেকটি দলও একই কাজে হাত দেয়। অবশেষে ১৯৯৭ সালে সবাই মিলে ০.৫ লোহিত সরণের কাছাকাছি থাকা ৪২ টি টাইপ-ওয়ানএ অতিনবতারা বিশ্লেষণ করে বিস্ময়ে হতবাক হয়ে পড়েন। তারা আবিষ্কার করতে চাচ্ছিলেন মহাকর্ষের প্রভাবে মহাবিশ্বের মন্দনের পরিমাণ, কিন্তু উল্টো দেখলেন মহাবিশ্বের ত্বরণ ঘটছে। এটি পদার্থবিজ্ঞানের সর্বজনগৃহীত মডেলের সাথে খাপ খাচ্ছিল না। ১৯৯৮ সালের জানুয়ারিতে অনুষ্ঠিত অ্যামেরিকান অ্যাস্ট্রোনমিক্যাল সোসাইটির মিটিং-এ তারা এই ফলাফল প্রকাশ করেন। মিটিংটিতে পার্লমাটার, অ্যাডাম রিস এবং ব্রায়ান শ্মিট ভিন্ন ভিন্ন ভাবে একই ফলাফল প্রকাশ করেন যে কারণে বিজ্ঞানী মহলে তা বিপুল গ্রহণযোগ্যতা পায়।

পার্লমাটার তার গবেষণা চালিয়ে যাচ্ছেন। আরও নিখুঁত উপাত্তের মাধ্যমে ত্বরণের পরিমাণ নিয়ে আরও জানতে চাচ্ছেন। নিজের আত্মজীবনীর শেষে তিনি বলেছিলেন,

> আমার তিন বছরের মেয়ে নোয়া যখন হাই স্কুলে প্রবেশ করব তখন হয়তো বিশ্ব সম্পর্কে মানুষ আরও বিস্ময়কর ও নিখুঁত তথ্য জানতে পারবে।
> 
>

তথ্যসূত্র
---------

1. ↑  Goldhaber, Gerson। "The Acceleration of the Expansion of the Universe: A Brief Early History of the Supernova Cosmology Project (SCP)"। *Proceedings of the 8th UCLA Dark Matter Symposium*। Marina del Rey। arXiv:0907.3526 অবাধে প্রবেশযোগ্য। ডিওআই:10.1063/1.3232196। বিবকোড:2009AIPC.1166...53G।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  Autobiography of Saul Perlmutter  ওয়েব্যাক মেশিনে আর্কাইভকৃত ১৪ এপ্রিল ২০১২ তারিখে, The Shaw Prize website

বহিঃসংযোগ
---------

* সুপারনোভা কসমোলজি প্রজেক্ট-এর ওয়েবসাইট
* সুপারনোভা কসমোলজি প্রজেক্ট
* শ প্রাইজের সংবাদ বিজ্ঞপ্তি  ওয়েব্যাক মেশিনে আর্কাইভকৃত ৭ অক্টোবর ২০১১ তারিখে
* পদার্থবিজ্ঞানে নোবেল পুরস্কারের সংবাদ বিজ্ঞপ্তি
* জীবনী এবং রচনাবলী - Office of Scientific and Technical Information, মার্কিন যুক্তরাষ্ট্র

| * দে
* স
২০১১ খ্রিস্টাব্দের নোবেল পুরস্কার বিজয়ী |
| --- |
| রসায়ন | 
* দান শেখ্‌তমান (ইসরায়েল)

 |  |
| সাহিত্য | 
* টমাস ট্রান্সট্রোমার (সুইডেন)

 |
| শান্তি | 
* এলেন জনসন সারলিফ (লাইবেরিয়া)
* লেহমাহ বয়ই (লাইবেরিয়া)
* তাওয়াক্কোল কারমান (ইয়েমেন)

 |
| পদার্থবিজ্ঞান | 
* সল পার্লমাটার (যুক্তরাষ্ট্র)
* অ্যাডাম জি. রেইস (যুক্তরাষ্ট্র)
* ব্রায়ান শ্মিট (অস্ট্রেলিয়া/যুক্তরাষ্ট্র)

 |
| চিকিৎসাবিজ্ঞান | 
* ব্রুস বয়েটলার (যুক্তরাষ্ট্র)
* জ্যুল অফমান (ফ্রান্স)
* রাল্ফ এম. স্টেইনম্যান (কানাডা/যুক্তরাষ্ট্র)

 |
| অর্থনীতি | 
* ক্রিস্টফার এ. সিমস (যুক্তরাষ্ট্র)
* টমাস সারজেন্ট (যুক্তরাষ্ট্র)

 |
| 
নোবেল পুরস্কার বিজয়ী
২০০৬
২০০৭
২০০৮
২০০৯
২০১০
**২০১১** 
২০১২
২০১৩
২০১৪
২০১৫
২০১৬
 |

| * দে
* স
 পদার্থবিজ্ঞানে নোবেল পুরস্কার বিজয়ী বিজ্ঞানীগণ |
| --- |
| ১৯০১-১৯২৫ | 

|  |
| --- |
| 
* র‌ন্টগেন (১৯০১)
* লোরেন্‌ৎস / জেমান (১৯০২)
* বেক্যরেল / পিয়ের ক্যুরি / মারি ক্যুরি (১৯০৩)
* রেলি (১৯০৪)
* লেনার্ড (১৯০৫)
* টমসন (১৯০৬)
* মাইকেলসন (১৯০৭)
* লিপমান (১৯০৮)
* মার্কোনি / ব্রাউন (১৯০৯)
* ফান ডার ভাল্‌স (১৯১০)
* ভিন (১৯১১)
* দালেন (১৯১২)
* কামারলিং ওনেস (১৯১৩)
* লাউয়ে (১৯১৪)
* লরেন্স ব্র্যাগ / হেনরি ব্র্যাগ (১৯১৫)
* বার্কলা (১৯১৭)
* প্লাংক (১৯১৮)
* ষ্টার্ক (১৯১৯)
* গিয়্যোম (১৯২০)
* আইনস্টাইন (১৯২১)
* নিলস বোর (১৯২২)
* মিলিকান (১৯২৩)
* মান্নে সিগবান (১৯২৪)
* ফ্রাংক / হের্‌ৎস (১৯২৫)

 |

 |
| ১৯২৬-১৯৫০ | 

|  |
| --- |
| 
* পেরাঁ (১৯২৬)
* কম্পটন / চার্লস উইলসন (১৯২৭)
* ও. রিচার্ডসন (১৯২৮)
* দ্য ব্রোয়ি (১৯২৯)
* রামন (১৯৩০)
* হাইজেনবের্গ (১৯৩২)
* শ্রোডিঙার / ডির‍্যাক (১৯৩৩)
* চ্যাডউইক (১৯৩৫)
* হেস / অ্যান্ডারসন (১৯৩৬)
* ডেভিসন / টমসন (১৯৩৭)
* ফের্মি (১৯৩৮)
* লরেন্স (১৯৩৯)
* ষ্টের্ন (১৯৪৩)
* রাবি (১৯৪৪)
* পাউলি (১৯৪৫)
* ব্রিজম্যান (১৯৪৬)
* অ্যাপলটন (১৯৪৭)
* ব্ল্যাকেট (১৯৪৮)
* ইউকাওয়া (১৯৪৯)
* পাওয়েল (১৯৫০)

 |

 |
| ১৯৫১-১৯৭৫ | 

|  |
| --- |
| 
* কক্‌ক্রফ্‌ট/ওয়াল্টন (১৯৫১)
* ফেলিক্স ব্লখ/পারসেল (১৯৫২)
* জের্নিকে (১৯৫৩)
* মাক্স বর্ন/ওয়াল্টার বোটে (১৯৫৪)
* উইলিস ল্যাম্ব/পলিকার্প কুশ (১৯৫৫)
* শক্‌লি / বার্ডিন / ব্র্যাটেইন (১৯৫৬)
* চেন নিং ইয়াং/সুং দাও লি (১৯৫৭)
* চেরেংকভ/ফ্রাংক/তাম (১৯৫৮)
* সেগরে/ওয়েন চেম্বারলেইন (১৯৫৯)
* গ্লেজার (১৯৬০)
* রবার্ট হফষ্টাটার/ম্যোসবাউয়ার (১৯৬১)
* লান্দাউ (১৯৬২)
* উইগনার/গ্যোপের্ট-মায়ার/ইয়েনসেন (১৯৬৩)
* টাউন্‌স/বাসভ/আলেক্সান্দ্‌র প্রখরভ (১৯৬৪)
* তোমোনাগা/জুলিয়ান শুইঙার/ফাইনম্যান (১৯৬৫)
* আলফ্রেড কাস্টলার (১৯৬৬)
* বেটে (১৯৬৭)
* আলভারেজ (১৯৬৮)
* মারি গেল-মান (১৯৬৯)
* আল্‌ভেন/নেএল (১৯৭০)
* দেনেশ গাবর (১৯৭১)
* জন বারডিন/লিয়ন নেইল কুপার/শ্রিফার (১৯৭২)
* লিও এসাকি/ইভার ইয়্যাভার/জোসেফসন (১৯৭৩)
* মার্টিন রাইল/অ্যান্টনি হিউইশ (১৯৭৪)
* বোর/মোটেলসন/রেইনওয়াটার (১৯৭৫)

 |

 |
| ১৯৭৬-২০০০ | 

|  |
| --- |
| 
* রিখটার / থিং (১৯৭৬)
* পি. ডব্লিউ. অ্যান্ডারসন / মট / ভ্যান ভ্লেক (১৯৭৭)
* কাপিৎসা / পেনজিয়াস / রবার্ট উইলসন (১৯৭৮)
* গ্ল্যাশো / সালাম / ভেইনবার্গ (১৯৭৯)
* ক্রোনিন / ফিচ (১৯৮০)
* ব্লোমবের্গেন / শলো / কাই সিগবান (১৯৮১)
* কে. উইলসন (১৯৮২)
* চন্দ্রশেখর / ফাওলার (১৯৮৩)
* রুবিয়া / ফান ডার মিয়ার (১৯৮৪)
* ফন ক্লিৎসিং (১৯৮৫)
* রুস্কা / বিনিগ / রোরার (১৯৮৬)
* বেন্ডনর্‌ৎস / মুলার (১৯৮৭)
* লেডারম্যান / শোয়ার্জ / স্টাইনবার্গার (১৯৮৮)
* র‌্যামজে / ডেমেল্ট / পল (১৯৮৯)
* ফ্রিডম্যান / কেন্ডাল / আর. টেইলর (১৯৯০)
* দ্য জেন (১৯৯১)
* শার্পাক (১৯৯২)
* হাল্‌স / জে. টেলর (১৯৯৩)
* ব্রকহাউস / শাল (১৯৯৪)
* পার্ল / রাইনেস (১৯৯৫)
* ডি. লি / অশেররফ / আর. রিচার্ডসন (১৯৯৬)
* চু / কোয়েন-তানুজি / ফিলিপস (১৯৯৭)
* লাফলিন / স্ট্যোরমার / ৎসুই (১৯৯৮)
* 'উৎ হুফ্‌ট / ভেল্টমান (১৯৯৯)
* আলফারভ / ক্রোয়েমার / কিলবি (২০০০)

 |

 |
| ২০০১-বর্তমান | 

|  |
| --- |
| 
* কর্নেল / কেটার্ল / ওয়াইম্যান (২০০১)
* ডেভিস / কোশিবা / জাকোনি (২০০২)
* আব্রিকোসোভ / গিঞ্জবার্গ / লেগেট (২০০৩)
* গ্রোস / পলিতজার / উইলচেক (২০০৪)
* গ্লোবার / হল / হান্স (২০০৫)
* ম্যাথার / স্মুট (২০০৬)
* ফার্ট / গ্রুনবার্গ (২০০৭)
* নাম্বু / কোবায়াশি / মাসকাওয়া (২০০৮)
* কাও / বয়েল / স্মিথ (২০০৯)
* গাইম / নভোসেলভ (২০১০)
* পার্লমাটার / রেইস / শ্মিট (২০১১)
* ওয়াইনল্যান্ড / হারোচি (২০১২)
* অংল্যার / হিগস (২০১৩)
* আকাসাকি / আমানো / নাকামুরা (২০১৪)
* কাজিতা / ম্যাকডোনাল্ড (২০১৫)
* থাউলেস / হল্ডেইন / কস্টারলিৎজ (২০১৬)
* রাইনার / ব্যারিশ / থর্ন (২০১৭)
* অ্যাশকিন / মুরু / স্ট্রিকল্যান্ড (২০১৮)
* মাইয়র / পিবল্‌স / কেলোজ (২০১৯)
* পেনরোজ / গেনৎসেল / গেজ (২০২০)
* হাসেলমান / মানাবে / পারিসি (২০২১)
* আস্পে / সাইলিঙার / ক্লাউজার (২০২২)
* আগোস্তিনি / ক্রাউস / লুইলিয়ে (২০২৩)

 |

 |
| 
* সম্পূর্ণ তালিকা
* (১৯০১-১৯২৫)
* (১৯২৬-১৯৫০)
* (১৯৫১-১৯৭৫)
* (১৯৭৬-২০০০)
* (২০০১-২০২৫)

 |